Κωδικός Alias

Το Κωδικός Alias (αγγλικά: Alias) είναι αμερικάνικη κατασκοπευτική σειρά που δημιουργήθηκε από τον J. J. Abrams. Η σειρά προβλήθηκε από τις 30 Σεπτεμβρίου 2001 μέχρι τις 22 Μαΐου 2006 από το τηλεοπτικό δίκτυο ABC. Στη σειρά πρωταγωνιστεί η Τζένιφερ Γκάρνερ, η οποία υποδύεται τη Σίντεϋ Μπρίστοου, μια διπλή πράκτορα της CIA που παριστάνει την υπάλληλο για την SD-6, έναν παγκόσμιο οργανισμό εγκλήματος και κατασκοπείας.

Η κύρια πλοκή ξεδιπλώνεται γύρω από την αναζήτηση και την ανάκτηση ορισμένων τεχνημάτων που δημιουργήθηκαν από τον Milo Rambaldi, έναν πλασματικό, εφευρέτη στο στυλ του Λεονάρντο Ντα Βίντσι και μια προφητεία από την περίοδο της Αναγέννησης. 

Η λέξη alias, στα ελληνικά μεταφράζεται ως "ψευδώνυμο" ή "πλαστό όνομα" και αναφέρεται στα πολλά πρόσωπα που αλλάζει η πρωταγωνίστρια της σειράς για να επιτύχει τις διάφορες αποστολές της. 

Η σειρά έλαβε αρκετά καλές κριτικές, ενώ συμπεριλήφθηκε σε αρκετές λίστες με "καλύτερες σειρές", συμπεριλαμβανομένης της λίστας με τα "10 καλύτερα τηλεοπτικά προγράμματα" του Αμερικανικού Ινστιτούτου Κινηματογράφου το 2003. Η σειρά έλαβε και πολλές υποψηφιότητες και βραβεύσεις. Θεωρείται ότι ανήκει σε ένα "κύμα" τηλεοπτικών σειρών από τα τέλη των 1990s και τις αρχές των 2000s που περιλαμβάνουν δυναμικούς γυναικείους ρόλους, μαζί με τα Buffy the Vampire Slayer, Ζήνα: Η Πριγκίπισσα του Πολέμου, Νικίτα, και Dark Angel. 

 Διανομή 

 Βασικό Καστ 

 Τζένιφερ Γκάρνερ - Sydney Bristow 
 Ron Rifkin - Arvin Sloane
 Michael Vartan - Michael Vaughn
 Μπράντλεϊ Κούπερ - Will Tippin 
 Merrin Dungey - Francie Calfo
 Carl Lumbly - Marcus Dixon 
 Kevin Weisman - Marshall Flinkman 
 Victor Garber - Jack Bristow 
 Greg Grunberg - Eric Weiss 
 David Anders - Julian Sark 
 Lena Olin - Irina Derevko 
 Melissa George - Lauren Reed 
 Mía Maestro - Nadia Santos 
 Rachel Nichols - Rachel Gibson 
 Élodie Bouchez - Renée Rienne
 Balthazar Getty - Thomas Grace
 Amy Acker - Kelly Peyton

 Guest stars 
Στο "Κωδικός Alias" έχουν κάνει την εμφάνισή του ορισμένοι πρώτης τάξεως αστέρες. Ορισμένοι είχαν ημιπεριοδικούς ρόλους, άλλοι εμφανίζονται σε ένα ή δύο επεισόδια, αλλά και στις δύο περιπτώσεις ήταν βασικοί χαρακτήρες για την εξέλιξη της σειράς. Ορισμένοι από τους πιο σημαντικούς guest stars ήταν οι εξής:

 Ντέιβιντ Κρόνενμπεργκ - Dr. Brezzel 
 Ίθαν Χοκ - James Lennox 
 Christian Slater - Neil Caplan 
 Ιζαμπέλα Ροσελίνι - Katya Derevko 
 Κουεντίν Ταραντίνο - McKenas Cole 
 Djimon Hounsou - Kazari Bomani 
 Ricky Gervais - Daniel Ryan 
 Peter Berg - Noah Hicks 
 David Carradine - Conrad 
 Φέι Ντάναγουεϊ - Ariana Kane 
 Ρότζερ Μουρ - Edward Poole (SD-9) 
 Rutger Hauer - Anthony Geiger 
 Gina Torres - Anna Espinosa 
 Σόνια Μπράγκα - Elena Derevko 
 Vivica A. Fox - Toni Cummings 
 Άντζελα Μπάσετ - Hayden Chase

 Βραβεία 
Η σειρά είναι γνωστή για την τεράστια συλλογή από στυλ κουρεμάτων και περουκών που χρησιμοποιούνταν για τις μεταμφιέσεις της Σίντεϋ αλλά και των υπόλοιπων πρωταγωνιστών. Ο βασικός υπεύθυνος για τις κομμώσεις, Michael Reitz, ήταν υποψήφιος για το Έμμυ Καλύτερου Hairstyling σε Τηλεοπτική Σειρά, για 5 χρονιές συνεχόμενα (2002-2006) χωρίς όμως να κερδίσει κανένα από αυτά. Διακρίθηκε όμως στην ίδια κατηγορία με το βραβείο του Σωματείου των "Hollywood Makeup Artist and Hair Stylist".

 Βιντεοπαιχνίδι 
Το Alias είναι τρισδιάστατο βιντεοπαιχνίδι δράσης βασισμένο στη σειρά, που κυκλοφόρησε για PC, PlayStation 2 και Xbox. Η πλοκή έχει γραφτεί από τους δημιουργούς της σειράς, και στο παιχνίδι ακούγονται οι φωνές του αυθεντικού καστ. Το παιχνίδι προσδιορίζεται χρονικά ανάμεσα στα γεγονότα των επεισοδίων 19 και 20 της δεύτερης περιόδου, και επιτρέπει στον παίκτη να μπει στη θέση της Σίντεϋ, η οποία έχει να αντιμετωπίσει αρκετές αποστολές σε διάφορες τοποθεσίες και περιλαμβάνει τη χρήση ορισμένων από της κατασκοπευτικές ικανότητες που χρησιμοποιεί η Σίντεϋ στη σειρά. 

 Παραπομπές 

 Εξωτερικοί σύνδεσμοι 

 Επίσημη Σελίδα (Αμερική)
 Επίσημη Σελίδα  (Καναδάς)
 Εικόνες από το Rambaldi dvd box

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές των ABC Studios
Κατηγορία:Τηλεοπτικές σειρές της American Broadcasting Company